У Нацыянальным гістарычным музеі Рэспублікі Беларусь на выстаўцы новых паступленняў “Экспануецца ўпершыню”, пра якую “К” пісала ўжо, знаходзяцца работы выдатнага мастака Міхаіла Горшмана: 13 з 47, якія ў мінулым годзе музей атрымаў у дар. У зале з мноствам экспанатаў яны сабраны ў асобны блок. Гэтыя акварэлі, аўталітаграфіі, малюнкі і некалькі работ, выкананых алеем, можна ўспрымаць правобразам аўтарскай выстаўкі мастака — першай у Беларусі.